સમયાંતરે સંયમ સ્વીકારની શુભમિતિ સાવ સમીપ આવે છે અને મુમુક્ષુના ભોગ અને ઉપભોગના ત્યાગ રૂપ, તથા પરિગ્રહ-મૂર્છાથી મુક્ત થવા માટે, જેને જૈન દર્શનની પરિભાષામાં વર્ષીદાન રૂપે અત્યંત પ્રચલિત એવું દાન કહેવામાં આવે છે તે આપવામાં આવે છે. ખ્યાલ રાખીએ આ વર્ષીદાન, ક્ષાત્રતેજ પૂર્વક, મૂર્છાનો ત્યાગ કરવા માટે છે. નહીં કે પોતાના વૈભવ અને સમૃદ્ધિનું જગતને દર્શન કરાવવા માટે. અને તેથી જ વર્ષીદાન અનુમોદનનું કારણ બને એ જાગૃતિ રાખવાની છે.